Súťažný poriadok
III. ročníka 
regionálnej súťaže
v umeleckom prednese poézie

1. Poslanie
Hlbinove Kršteňany je  slovenský festival poézie, ktorý súťažnou formou prispieva k rozvoju slovenského amatérskeho prednesu, poskytuje priestor pre vzájomnú konfrontáciu, má ambície objavovať a usmerňovať odborný rast mladých recitátorských talentov. 			
Popularizuje tvorbu  básnika Slovenskej katolíckej moderny Pavla Gašparoviča Hlbinu, slovenskú duchovnú poéziu, ako aj básnickú tvorbu ostatných slovenských autorov.
2. Organizátori
Obec Veľké Kršteňany
3. Podmienky súťaže
1.	Festival má regionálny charakter.
2.	Súťaž je jednostupňová a koná sa vo Veľkých Kršteňanoch – rodisku básnika.
3.	Súťaží sa v 3 kategóriách:
•	 I. kategória: 2. - 4. ročník základnej školy,
•	 II. kategória: 5. - 9. ročník základnej školy,
•	 III. kategória: stredné školy.
4.	Súťaží sa v slovenskom jazyku.
5.	Recitátor si do súťaže môže vybrať báseň z tvorby Pavla Gašparoviča Hlbinu, resp. ľubovoľného slovenského básnika.
6.	Odporúčaná dĺžka prednesu: max. 5 minút.
7.	Recitátor musí ovládať súťažný text spamäti.
8.	Škola môže prihlásiť do každej kategórie maximálne 3 súťažiacich.
 
4. Hodnotenie a ceny
1. Organizátor súťaže pre objektívne hodnotenie súťažiacich zostavuje odbornú porotu zloženú z najmenej 3 členov.
2. Hlavným kritériom hodnotenia odbornej poroty bude umelecká kvalita a prínos pre ďalšie pozitívne smerovanie umeleckého prednesu.
3. Organizátori na návrh členov odbornej poroty udelia diplom spravidla za 1., 2. a 3. miesto za najúspešnejšie prednesy.
5. Cestovné, stravné
Organizátori pre súťažiacich zabezpečia občerstvenie i dopravu.